钦定古今图书集成/明伦汇编/宫闱典/第088卷 > 阳翟公主 下嫁燕子献
## 钦定古今图书集成/明伦汇编/宫闱典/第088卷 > 阳翟公主 下嫁燕子献

按《北齐书燕子献传》：“子献字季则，广汉下洛人。少时，
相者谓之曰：‘使役在燕、代，富贵在齐赵’。”其后遇宇文
氏，称霸关中，用为典签，将命使于茹茹。子献欲验相
者之言，来归高祖，见之大悦，尚阳翟公主，甚被待遇。
显祖时，官至侍中，开府济南。即位之后，委任弥重，除
右仆射。子献素多力，头又少发，当狼狈之际，排众走
出省门，斛律光逐而擒之。子献叹曰：“丈夫为计迟，遂
至于此矣。”